KOMISIJAS PAZIŅOJUMS PADOMEI par Eiropas Savienības dalību Sestajā ministru konferencē par mežu aizsardzību Eiropā (Oslo, 2011. gada 14.−16. jūnijs) /* COM(2011) 177 galīgā redakcija */





[pic] | EIROPAS KOMISIJA | Briselē, 6.4.2011 COM(2011) 177 galīgā redakcija KOMISIJAS PAZIŅOJUMS PADOMEI par Eiropas Savienības dalību Sestajā ministru konferencē par mežu aizsardzību Eiropā (Oslo, 2011. gada 14.−16. jūnijs) KOMISIJAS PAZIŅOJUMS PADOMEI par Eiropas Savienības dalību Sestajā ministru konferencē par mežu aizsardzību Eiropā (Oslo, 2011. gada 14.−16. jūnijs) Sestā ministru konference par mežu aizsardzību Eiropā notiks Oslo, Norvēģijā, 2011. gada 14.–16. jūnijā. Paredzams, ka Norvēģijas un Spānijas kopīgi organizētajā konferencē piedalīsies vairāk nekā 40 Eiropas valstu, tostarp visas ES dalībvalstis. Diskusijas par meža politiku ministru konferencēs, kuras 2009. gadā pārdēvētas par “Forest Europe”, ir valstu virzīts starpvaldību process, kas aizsākts 1990. gadā ar mērķi veicināt Eiropas mežu ilgtspējīgu apsaimniekošanu. Tas darbojas, tā 47 parakstītājiem uzņemoties brīvprātīgas saistības. ES ir piedalījusies procesā jau no paša sākuma un līdz šim parakstījusi visas tā rezolūcijas un deklarācijas. Kopš 1990. gada ir notikušas piecas ministru konferences. Pirmā ministru konference, kas notika 1990. gadā Strasbūrā, bija veltīta galvenokārt meža monitoringam un aizsardzībai un meža pētniecības jautājumiem. Otrā ministru konference, kas notika 1993. gadā Helsinkos, galvenokārt pievērsās ilgtspējīgai mežu apsaimniekošanai, bioloģiskās daudzveidības saglabāšanai mežos, meža un klimata saistībai un mežsaimniecībai Centrāleiropas un Austrumeiropas valstīs. Trešajā ministru konferencē, kas notika 1998. gadā Lisabonā, lielākā uzmanība tika pievērsta Eiropas meža nozares sociāli ekonomiskajiem aspektiem, un tajā tika pieņemti visā Eiropā piemērojami ilgtspējīgas meža apsaimniekošanas kritēriji un indikatori. Ceturtajā ministru konferencē, kas notika 2003. gadā Vīnē, apsprieda ilgtspējīgas meža apsaimniekošanas integrēšanu plašākā ilgtspējīgas attīstības kontekstā, savukārt pēdējā ministru konferencē, kas notika 2007. gadā Varšavā, meži tika aplūkoti no koksnes ieguves un enerģijas ražošanas aspekta, un tika analizētas saiknes starp mežiem un ūdens resursiem. Iepriekšējās piecās ministru konferencēs Padome bija pilnvarojusi Komisiju, kuru pārstāvēja lauksaimniecības komisārs, Eiropas Savienības vārdā piedalīties konferencē un kopā ar dalībvalstīm parakstīt ministru deklarācijas un rezolūcijas. Sestajā ministru konferencē par mežu aizsardzību Eiropā paredzēts pieņemt divu veidu lēmumus. (1) Juridiski saistošu lēmumu par to, lai uzsāktu sarunas un izveidotu starptautisku sarunu komiteju, kura ir pilnvarota izstrādāt juridiski saistošu nolīgumu par Eiropas mežiem. Minētajam lēmumam pielikumā tiks pievienots starptautiskās sarunu komitejas reglaments. (2) Juridiski nesaistošu lēmumu par to, lai izstrādātu jaunu “Forest Europe” procesa redzējumu, misiju, mērķus un uzdevumus, kā arī noteiktu valstu un Eiropas mēroga darbības, kas īstenojamas pēc brīvprātības principa, līdzīgi kā iepriekšējās ministru konferencēs pieņemtās ministru deklarācijas un rezolūcijas. Ministru lēmumus nodos ministriem pieņemšanai ar parakstu. Attiecīgie Komisijas dienesti ir aktīvi iesaistījušies konferences sagatavošanas posmā. Eiropas Savienības dalība Sestajā ministru konferencē ir nepieciešama šādu iemeslu dēļ: - konference ir saistīta ar tādu starptautisku saistību īstenošanu visas Eiropas mērogā, kuras iepriekš uzņēmušās ne tikai dalībvalstis, bet arī Eiropas Savienība; - ņemot vērā ieceri sākt un risināt sarunas, kurās iesaistījušās trešās valstis un kuru mērķis ir juridiski saistošs nolīgums jomās, kas ir ES kompetencē, Komisija aktīvi rīkosies, lai nodrošinātu to, ka tiek ievēroti Līguma noteikumi, kas saistīti ar ES ārējo pārstāvību, ka pilnībā tiek ņemta vērā ES acquis prioritāte un ka ES iesaistīšanās lēmuma par sarunu sākšanu pieņemšanā, kā arī dalība pašās sarunās notiek ciešā sadarbībā ar dalībvalstīm; - būdama Strasbūras, Helsinku, Lisabonas, Vīnes un Varšavas ministru deklarāciju un rezolūciju parakstītāja, Eiropas Savienība ir tieši iesaistīta to turpmākās izpildes kontrolē un īstenošanā; - ministru lēmumu priekšmeti lielā mērā atbilst Padomes 1998. gada 15. decembra rezolūcijai par Eiropas Savienības mežsaimniecības stratēģiju un ES Mežu rīcības plānam[1], kā arī ES politikas mērķiem tādās jomās kā lauku attīstība, enerģētika, vide un bioloģiskā daudzveidība, klimats, pētniecība un tehnoloģiju izstrāde. Tāpēc Komisija iesaka Padomei: 1. nolemt, ka Komisija Eiropas Savienības vārdā piedalīsies Sestajā ministru konferencē par mežu aizsardzību Eiropā, kura notiks Oslo 2011. gada 14.–16. jūnijā; 2. nolemt, ka Komisija ES vārdā un kopā ar dalībvalstīm parakstīs Oslo pieņemtos ministru lēmumus. Ar savu parakstu Komisija neuzņemas saistības veikt kopīgus pasākumus, kuri nav Eiropas Savienības kompetencē. ATTIECĪGO DOKUMENTU SARAKSTS SESTĀS “FOREST EUROPE” MINISTRU KONFERENCES DOKUMENTI - Oslo pieņemtie ministru lēmumi - Starptautiskās sarunu komitejas reglaments, lai sagatavotu juridiski saistošu nolīgumu par Eiropas mežiem SAISTĪTS DOKUMENTS - Komisijas ieteikums Padomes lēmumam par Eiropas Savienības dalību sarunās par juridiski saistošu nolīgumu par Eiropas mežiem - [1] COM(2006) 302 galīgā redakcija.